Puolueen johtohahmo László Toroczkai ilmoitti perustamiskokouksessa, että puolue tarttuu ”mustalaisongelmaan” ponnekkaasti.

­

Euroopan politiikassa on viime vuosina saanut tottua monen­laiseen puheen­parteen. Mutta kyllä minä silti vähän hätkähdin, kun Unkarista kantautui vastikään tieto uuden puolueen perustamisesta.

Puolueen nimi on Mi Hazánk, Meidän kotimaa. Paino on sanalla ”meidän”, siis siinä mielessä, että Unkari ei ole muiden kuin unkarilaisten, oikeanlaisten unkarilaisten.